Bali inggih punika wastan nusa utawi propinsi ring Indonésia. Bali kawéntenané ring negara Indonésia. Kaapit antuk Nusa Jawa miwah Nusa Lombok, Nusa Bali jimbarnyané wantah 5.561 km². Propinsi Bali kakepah antuk makudang nusa, sané sampun subaga sakadi: Nusa Bali, Nusa Penida, Nusa Ceningan, Nusa Lémbongan, tur nusa-nusa sané alitan. Ibukota Propinsi Bali magenah ring Dénpasar.

Ring warsa 2014, propinsi Bali madué panjak kirang langkung 4.25 yuta diri. Propinsi Bali punika dados genah antuk pinih akéh wang sané maderbe Agama Hindu ring Indonésia.

Nusa Bali sampun kasub ring duranegara seantukan kaasrian palemahan miwah budayanyané. Akéh toris sané rawuh meriki makardiang wawengkon ekonomi ring Provinsi Bali punika sanget megantung ring pariwisata. Toris-toris sané mawisata ring bali pinih akéh saking Cina, Malaisia, Jepang miwah Ostrali.

Mawit saking katahné wénten pura sané kaantukan mepuja ring dewa-dewi, Baliné kabaos Pulo Seribu Pura miwah Pulo Dewata.

Babad

Masa kuna 
Saking kirang langkung warsa 2000 SM (Sadurung Masehi) , Bali punika sampun katongosin olih wang Austronesia sané megingsir saking Asia kelod-kangin miwah Oséania ngelintangin segara Nusantara punika. Wantah cingakin basa miwah budaya ring Bali, punika madué kanti saking basa miwah budaya ring Nusantara, Malaisia, Pilipina, miwah Oséania. Peranti watu kapining warsa punika sampun kapanggihan ring désa Cekik,  Nusa Bali kanginan.

Ring masa kuna, Ugama Hindu ring Bali punika kabagi antuk sanga soroh luir ipun :  Pasupata, Bhairawa, Siwa Shidanta, Waisnawa, Bodha, Brahma, Resi, Sora miwah Ganapatya.  Sabilang soroh punika madué dewa miwah dewi sané nglingsir.

Mapanggih kapining Portugis 
Paruman wang Bali kaping wang Éropa sané ka ping siki pawiakti ring 1512, ri tatkala kapal-kapal Portugis pamucukin olih  Antonio Abreu miwah Francisco Serrão kacingakin ring Nusa Bali segara sané kaléran. Wangsa Portugis punika polih ngambarang Nusa Bali ring 1512

Hindia Belanda 
Ring warsa 1597, Belanda, kamanggalanin antuk Cornelis de Houtman mewali ka Nusa Bali. Pamréntahan Belanda ngagegang kuasa ipun nyané ring Bali ri tatkala warsa 1840an saking segara kalér Nusa Bali punika. Belanda ipun mepaduang kerajaan-kerajaan ring Bali mangda polih makuasa. Ri tatkala pamuput warsa 1890an, Belanda mapikolih kuasa ring  Nusa Bali kidul.

Ri tatkala sasih Juni 1860, nabe prani miwah tumbuhan Alfred Russel Wallace saking Wales, mewali ka Nusa Bali. Pawalian idané mebuaka antuk pemineh biologi sané kabaosan Guwet Wallace. Guwet Wallace inggih punika guwet angen sané ngelintangin selat Lombok. Guwet punika masahang soroh prani miwah tumbuhan antuk wawengkon punika.

Belanda mangutus makudang-kudang wadua miwah kapal ring Sanur ri tatkala warsa 1906 antuk megegebugin Bali. Kaantukin mapurinin wadua punika, wangsa raja ring puri Denpasar ngemargiang perang puputan. Mawit puputan punika, 200 wang Bali seda pikolih manyedayang ragane. Puri Klungkung taler ngaturang puputan kaantukin mapurinin wadua Belanda. Pamuput yuda punika, Belanda mapikolih makuasa ring Bali, sakewanten pikolih Belandané nenten mrebawa antuk agama miwah budaya. Pikolih Belandané ring Bali nenten taler kuat sakadi ring Jawi tur Maluku.

Géograpi

Wates wewidangan

Watuan 
Watuan-watuan ring Bali puniki kantun nguda, antuk pentang aab ipun saking manggala miosén ngantos kuarter. Formasi Ulakan manados watuan pinih kuna, selanturné Formasi Sorga ring miosén tengah, taler Formasi Selatan ring ungkur miosén. Formasi Selatan puniki akéh magenah ring Bukit Jimbaran taler Nusa Penida, asapunika 3 formasi punika manados watuan pinih kuna ring Bali.

Ring aab pliosén kamanggalain saking watuan Vulkanik Pulaki, selanturné Formasi Prapatagung miwah Formasi Asah. Ring aab kuarter puniki makehan watuan sané kawentuk marupa watuan vulkanik, tiosan Formasi Palasari sané minengahin aab manggala kuarter sareng aab kuarter. Manggala kuater wénten Vulkanik Jembrana, Vulkanik Batur, Buyan miwah Beratan Kuna, taler Vulkanik Seraya.

Ring watuan pinih nguda wénten parilaksana vulkanis saking Batur, Buyan, Beratan Kuna. Sesampun nyané gunung vulkanis ageng punika rusak, kawéntenang Vulkanik Batur, Vulkanik Agung, Vulkanik Batukau miwah Vulkanik Pohen, Sengayang, miwah Lesong.

Pamréntahan

Gubernur Bali

Déwan Perwakilan

Wawengkon administratip

Kecamatan, désa miwah kelurahan

Ékonomi 
Ring warsa 1970an, ékonomi ring Propinsi Bali punike pilih akéh mandasar kapining metani miwah meabian. Nanging saking mangkin, maakéh toris sané rawuh meriki ka Bali makardiang wawengkon ékonomi ring Provinsi Bali punika sanget magantung ring pariwisata, mawitan Propinsi Bali puniki dados silih tunggil propinsi sané pinih sugih ring Indonésia. Ri tatkala 2003, kirang langkung 80% ékonomi ring Propinsi Bali punika mekanti kapining industri pariwisata. Sakewanten, petaka bom Bali ring 2003 miwah 2005 mangardiang industri pariwisata runtuh. Saking mangkin industri pariwisata ring Bali ngindayang ajeg mawali.

Matani tur maabian 
Sakewanten Nusa Bali punika subaga kapining wawengkon industri pariwisata. Matani tur maabian inggih punike ngaturang tenaga kerja sané pinih akéh.

Kesehatan

Rumah sakit

Seni budaya 

Seni budaya ring bali, sampun kasor ring mancanegara. Sawiréh punika, akéh toris e rawuh meriki. Seni budaya ring Bali mepadu antuk agama Hindu Dharma. Pepaduan punika ngawéntenan budaya sané luwih miwah agung.

 Seni Tari, ring bali kasor antuk igel-igelan sané mapesengan Tari Kécak, Tari Baris, Tari Panyembrahma, Tari Péndét, miwah sané lianan.
 Seni Rupa,
 Seni Ukir, ukir-ukiran Bali madué cihna sané lian.
 Seni Wewangunan, wewangunan ring Bali, nenten je wénten sané ngematuhang. Anak sané duweg ngewangun, kapesengan antuk Undagi.

Basa 

Basa Bali sané keangge wénten telung soroh, inggih punika:
 Basa alus Singgih
 Basa alus Madya
 Basa alus Sor

Pustaka

 
Propinsi ring Indonésia